**A Reménysugár Habilitációs Intézmény Budapest tevékenységére vonatkozó adatok**

Az Intézmény Fenntartója: Szociális és Gyermekvédelmi Főigazgatóság, 1113 Budapest, Visegrádi u. 49.

Intézmény neve: Reménysugár Habilitációs Intézmény Budapest

Intézmény székhelye: 1223 Budapest, Kápolna u. 3.

A Reménysugár Habilitációs Intézmény Budapest (a továbbiakban: Intézmény), - korábban Reménysugár Habilitációs Intézet- jogállása, a szociális igazgatásról és szociális ellátásokról szóló 1993. évi III. törvény (a továbbiakban: Szociális törvény) 4.§ (1) bekezdése h) pontjára tekintettel, a 67.§ (2) bekezdése szerint: fogyatékos személyek számára ápolást, gondozást nyújtó intézmény.

Az Intézmény működése a Szociális törvény hatálya alá tartozik, súlyos és halmozottan súlyos értelmi fogyatékosok ápoló, gondozó otthona.

**A Reménysugár Habilitációs Intézmény Budapest, mint költségvetési szerv közfeladata:**

A költségvetési szerv közfeladata: Az Szt. szerinti személyes gondoskodás keretébe tartozó alapszolgáltatások és szakosított szociális ellátás biztosítása.

A költségvetési szerv főtevékenységének államháztartási szakágazati besorolása: szakágazat száma szakágazat megnevezése 1 873000 Idősek, fogyatékosok bentlakásos ellátása

**A költségvetési szerv alaptevékenysége:**

- ápoló-gondozó intézményi ellátás nyújtása súlyos fokban értelmi fogyatékos, súlyos fokban autista kiskorú és felnőtt személyek számára, az ellátást igénybe vevő teljes körű ellátása, ápolása-gondozása

- jelzőrendszeres házi segítségnyújtás biztosítása

- szakterületét érintően az irányító szerv szakmai-módszertani munkájában való közreműködés